દર્દી આખી રાત પથારીમાં તરફડતો રહે. ઊંઘે એ બીજા. એનાં સગાંવહાલાં પણ બાપડા મહામૃત્યુંજય મંત્રનો જાપ કરતા રહે, પણ બીજા દિવસે ઓપરેશનમાં ડૉ. સુરેશભાઈ કમાલ કરી નાખે. જાણે માખણના પીંડામાં ફેરવતા હોય તેમ દર્દીના પેટ પર છરી ફેરવે! ખરાબ થઈ ગયેલું એપેન્ડિક્સ કાઢવાનું હોય, મરી ગયેલું આંતરડું કાપીને કાઢી નાખવાનું હોય, પેટમાં મોટી ગાંઠ થઈ હોય તે દૂર કરવાની હોય, ડૉ. સુરેશભાઈ વીસમી મિનિટે તો પેટના ટાંકા લઈને ઓપરેશન પૂરું કરતા હોય!